Úradný vestník L 187 , 26/07/2003 S. 0011 - 0015



Nariadenie Komisie (ES) č. 1334/2003 z 25. júla 2003, ktorým sa menia a dopĺňajú podmienky pre povoľovanie viacerých doplnkových látok, ktoré patria do skupiny mikroprvkov v krmivách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 1756/2002 [2], najmä na jej články 3, 9d a 9e, keďže: (1) niekoľko doplnkových látok, ktoré patria do skupiny mikroprvkov, bolo za určitých podmienok v súlade so smernicou 70/524/EHS povolených prostredníctvom nariadení (ES) č. 2316/98 [3], (ES) č. 639/1999 [4], (ES) č. 2293/1999 [5], (ES) č. 2200/2001 [6]a (ES) č. 871/2003 [7]; (2) s prihliadnutím na vývoj vedeckého a technického poznania bol opätovne preskúmaný najvyšší povolený obsah mikroprvkov v krmivách, aby sa zabezpečilo optimálne uplatňovanie podmienok pre povoľovanie, stanovených v článku 3a smernice 70/524/EHS. (3) podľa súčasného stavu vedeckého a technického poznania možno usudzovať, že najvyšší povolený obsah železa, kobaltu, medi, mangánu a zinku v krmivách v súlade so smernicou 70/524/EHS by sa mal znížiť, aby lepšie spĺňal požiadavky stanovené v článku 3a písm. a) a b) uvedenej smernice, najmä ohľadom účinkov na uspokojenie potrieb výživy, na zlepšenie živočíšnej produkcie a zníženie škodlivých vplyvov zapríčinených živočíšnymi exkrementmi a tiež minimalizovanie negatívnych účinkov, ktoré majú súčasné hladiny niektorých mikroprvkov na ľudské zdravie a životné prostredie; (4) najvyšší obsah mikroprvkov povolený v krmivách sa musí vypočítavať s ohľadom nielen na fyziologické požiadavky zvierat, ale aj na iné stránky, ako sú napr. priemerné požiadavky a variabilita týchto požiadaviek vo výžive, ktoré musia spĺňať potreby väčšiny živočíšnej populácie a zohľadňovať možnú neschopnosť využívania živín; (5) Vedecký výbor pre výživu zvierat (SCAN) poskytol stanovisko o využívaní medi a zinku v krmivách v príslušnom poradí 19. februára 2003 a 14. marca 2003. SCAN dospel k záveru, že najvyššie prípustné obsahy týchto mikroprvkov v krmivách sú vo väčšine prípadov vyššie, než je potrebné, čo sa týka účinkov týchto doplnkových látok, a odporúča zníženie týchto množstiev tak, aby sa prispôsobili fyziologickým potrebám zvierat; (6) v súlade s aktuálnym vedeckým a technickým poznaním, zvlášť s prihliadnutím na železo v krmivách, musia dojčené prasiatka zadržať 7 až 16 mg/kg železa denne alebo 21 mg železa na kg prírastku telesnej hmotnosti, aby si udržali zodpovedajúce hladiny hemoglobínu. Mlieko prasníc obsahuje v priemere len 1 mg železa na liter. To vedie k rýchlemu vývoju chudokrvnosti prasiatok, ktoré prijímajú len mlieko. Preto by sa prasiatkam malo dodávať železo v doplnkových krmivách s vysokým obsahom tohto prvku, pokiaľ sú prasiatka počas obdobia dojčenia kŕmené len mliekom; (7) je vhodné ustanoviť prechodné obdobie v trvaní šesť mesiacov na zavedenie nových požiadaviek a prechodné obdobie v trvaní deviatich mesiacov na likvidáciu jestvujúcich zásob krmív označovaných podľa predchádzajúcich podmienok ustanovených v súlade so smernicou 70/524/EHS; (8) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Podmienky pre povoľovanie doplnkových látok E1 železo-Fe, E3 kobalt-Co, E4 meď-Cu, E5 mangán-Mn a E6 zinok-Zn, ktoré patria do skupiny Mikroprvky [8], sa týmto nahrádzajú podmienkami ustanovenými v prílohe k tomuto nariadeniu v súlade so smernicou 70/524/EHS. Článok 2 Toto nariadenie nadobúda účinnosť dvadsiaty deň nasledujúci po jeho uverejnení v Úradnom vestníku Európskej únie. Bude sa uplatňovať od 26. januára 2004. Jestvujúce krmivá označované podľa predchádzajúcich podmienok stanovených v súlade s smernicou 70/524/EHS sa však môžu používať počas prechodného obdobia, ktoré skončí 26. apríla 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. júla 2003 Za Komisiu David Byrne člen Komisie [1] Ú. v. ES L 270, 14.12.1970, s. 1 [2] Ú. v. ES L 265, 3.10.2002, s. 1 [3] Ú. v. ES L 289, 28.10.1998, s. 4 [4] Ú. v. ES L 82, 26.3.1999, s. 6 [5] Ú. v. ES L 284, 6.11.1999, s. 1 [6] Ú. v. ES L 299, 15.11.2001, s. 1 [7] Ú. v. EÚ L 125, 21.5.2003, s. 3 [8] Zoznam povolených doplnkových látok, vrátane mikroprvkov, je uverejnený v Ú. v. ES C 329/1, 31.12.2002, zmenený a doplnený nariadením (ES) č. 871/2003 (L 123, 21.5.2003, s. 3). -------------------------------------------------- PRÍLOHA Číslo EHS | Prvok | Doplnková látka | Chemický vzorec a opis | Najvyšší obsah prvku v mg/kg kompletného krmiva alebo v mg/deň | Iné ustanovenia | Platnosť povolenia | Mikroprvky E 1 | Železo-Fe | Uhličitan železnatý | FeCO3 | Ovce: 500 (celkové množstvo) mg/kg kompletného krmiva Spoločenské zvieratá: 1250 (celkové množstvo) mg/kg kompletného krmiva Prasiatka do jedného týždňa pred odstavením: 250 mg/deň Ostatné druhy zvierat: 750 (celkové množstvo) mg/kg kompletného krmiva | | Bez časového obmedzenia | Chlorid železnatý tetrahydrát | FeCl2·4H2O | | Chlorid železitý hexahydrát | FeCl3·6H2O | | Citronan železnatý hexahydrát | Fe3(C6H5O7)2·6H2O | | Fumaran železnatý | FeC4H2O4 | | Mliečnan železnatý trihydrát | Fe(C3H5O3)2·3H2O | | Oxid železitý | Fe2O3 | | Síran železnatý monohydrát | FeSO4H2O | | Síran železnatý heptahydrát | FeSO4·7H2O | | Chelát železa hydrátu aminokyselín | Fex)1-3·nH2O (x = anión akejkoľvek aminokyseliny z hy- | | E 3 | Kobalt-Co | Octan kobaltnatý tetrahydrát | Co(CH3COO)2·4H2O | 2 (celkové množstvo) | – | Bez časového obmedzenia | Uhličitan kobaltnatý zásaditý monohydrát | 2CoCO3·3Co(OH)2·H2O | Chlorid kobaltnatý hexahydrát | CoCl2·6H2O | Síran kobaltnatý heptahydrát | CoSO4·7H2O | Síran kobaltnatý monohydrát | CoSO4·H2O | Dusičnan kobaltnatý hexahydrát | Co(NO3)2·6H2O | E 4 | Meď-Cu | Octan meďnatý monohydrát | Cu(CH3COO)2·H2O | Ošípané prasiatka do 12 týždňov: 170 (celkové množstvo)ostatné ošípané: 25 (celkové množstvo)Hovädzí dobytok 1)hovädzí dobytok pred začatím prežúvania:náhradky mlieka: 15 (celkové množstvo)ostatné kompletné krmivá: 15 (celkové množstvo).2)ostatný hovädzí dobytok: 35 (celkové množstvo).Ovce: 15 (celkové množstvo) Ryby: 25 (celkové množstvo) Kôrovce: 50 (celkové množstvo) Ostatné druhy zvierat: 25 (celkové množstvo) | Označenie alebo sprievodný doklad musí obsahovať túto deklaráciu: Pre ovce:Ak obsah medi v krmivách presahuje 10 mg/kg:"Obsah medi v týchto krmivách môže spôsobiť otravu niektorých plemien ovcí".Pre hovädzí dobytok po začatí prežúvania: | Bez časového obmedzenia | Uhličitan meďnatý zásaditý monohydrát | CuCO3·Cu(OH)2·H2O | Chlorid meďnatý dihydrát | CuCl2·2H2O | Metionát meďnatý | Cu(C5H10NO2S)2 | Oxid meďnatý | CuO | Síran meďnatý pentahydrát | CuSO4·5H2O | Chelát medi hydrátu aminokyselín | Cu x)1-3·nH2O (x = anión akejkoľvek aminokyseliny z hy- | Síran lyzino-meďnatý | Cu(C6H13N2O2)2·SO4 | 31. 3. 2004 Pre síran lyzino-meďnatý | E 5 | Mangán-Mn | Uhličitan manganatý | MnCO3 | Ryby: 100 (celkové množstvo) Ostatné druhy zvierat: 150 (celkové množstvo) | – | Bez časového obmedzenia | Chlorid manganatý tetrahydrát | MnCl2·4H2O | Hydrogenfosforečnan manganatý trihydrát | MnHPO4·3H2O | Oxid manganatý | MnO | Oxid manganitý | Mn2O3 | Síran manganatý tetrahydrát | MnSO4·4H2O | Síran manganatý monohydrát | MnSO4·H2O | Chelát mangánu hydrátu aminokyselín | Mn x)1-3·nH2O (x = anión akejkoľvek aminokyseliny z hy- | Oxid manganato-manganitý | MnO Mn2O3 | E 6 | Zinok-Zn | Mliečnan zinočnatý trihydrát | Zn(C3H5O3)2·3H2O | Spoločenské zvieratá: 250 (celkové množstvo) Ryby: 200 (celkové množstvo) Náhradky mlieka: 200 (celkovo) Ostatné druhy zvierat: 150 (celkové množstvo) | – | Bez časového obmedzenia | Octan zinočnatý dihydrát | Zn(CH3COO)2·2H2O | Uhličitan zinočnatý | ZnCO3 | Chlorid zinočnatý monohydrát | ZnCl2·H2O | Oxid zinočnatý | ZnO Maximálny obsah olova: 600 mg/kg. | Síran zinočnatý heptahydrát | ZnSO4·7H2O | Síran zinočnatý monohydrát | ZnSO4·H2O | Chelát zinku hydrátu aminokyselín | Zn x)1-3·nH2O (x = anión akejkoľvek aminokyseliny z hy- | --------------------------------------------------